
VIEŠŲJŲ PIRKIMŲ SPECIALISTŲ PAIEŠKOS IR KANDIDATŲ PRITRAUKIMO DALYVAUTI KONKURSUOSE PASLAUGŲ 
TECHNINĖ SPECIFIKACIJA


1. SĄVOKOS IR SUTRUMPINIMAI
1.1. Perkančioji organizacija – Gynybos resursų agentūra (toliau – GRA).
1.2. Paslaugų teikėjas – ūkio subjektas, su kuriuo sudaroma personalo paieškos ir kandidatų pritraukimo paslaugų teikimo sutartis.
1.3. Sutartis – tarp GRA ir Paslaugų teikėjo sudaryta sutartis dėl personalo paieškos ir kandidatų pritraukimo paslaugos teikimo.
1.4. Paslaugos – viešųjų pirkimų specialistų tikslinės paieškos ir kandidatų pritraukimo dalyvauti konkursuose, kurie teisės aktų nustatyta tvarka toliau bus vykdomi per Viešojo valdymo agentūrą (toliau – VVA), paslaugos. Atrinkti kandidatai turi pateikti reikalingus dokumentus per Viešojo sektoriaus darbuotojų registro informacinę sistemą (toliau – VSDRIS) dalyvauti VVA organizuojamuose konkursuose į GRA viešųjų pirkimų specialistų pareigybes.

2. PIRKIMO OBJEKTAS
2.1. Viešųjų pirkimų specialistų (skyriaus patarėjų ar vyriausiųjų specialistų valstybės tarnautojų pareigybės) tikslinės paieškos (angl. headhunting) ir kandidatų pritraukimo dalyvauti konkursuose (kandidatams pateikiant VSDRIS reikalingus dokumentus), kurie teisės aktų nustatyta tvarka toliau bus vykdomi per Viešojo valdymo agentūrą, paslaugos.
2.2. BVPŽ kodas 79611000-0 Darbo paieškos paslaugos arba 79610000-3 Personalo įdarbinimo paslaugos. 

3. PASLAUGŲ TEIKIMO VIETA
3.1. Paslaugos gali būti teikiamos paslaugų teikėjo patalpose, GRA patalpose arba nuotoliniu būdu. 

4. REIKALAVIMAI PIRKIMO OBJEKTUI
4.1. Pirkimo objekto aprašymas

Paslaugų tikslas – rinkoje surasti, pritraukti kandidatus, kurie atitinka keliamus reikalavimus dalyvauti viešojo pirkimo specialistų VVA organizuojamuose konkursuose į GRA valstybės tarnautojų pareigybes.

Paslaugų teikėjas vykdo kandidatų paiešką ir pritraukimą, užtikrina, kad pritraukti kandidatai pateiktų reikalingus dokumentus VSDRIS dalyvauti VVA organizuojamuose konkursuose į GRA viešųjų pirkimų specialistų pareigybes.

Paslaugų teikėjas vykdo kandidatų paiešką, pritraukimą ir pateikimą, užtikrinant, kad pritraukti kandidatai pateiktų reikalingus dokumentus VSDRIS dalyvauti VVA organizuojamuose konkursuose. Galutiniai sprendimai dėl kandidatų atrankos, konkursų vykdymo ir priėmimo į pareigas priimami teisės aktų nustatyta tvarka.

Kandidatų paieška vykdoma atsižvelgiant į valstybės tarnybos teisinį reglamentavimą ir kvalifikacinius reikalavimus valstybės tarnautojų pareigybėms.

Paslaugų teikėjas vykdo kandidatų paiešką valstybės tarnautojų pareigybėms, kurioms keliami šie bendrieji reikalavimai pagal Valstybės tarnybos įstatymo nuostatas ir specialieji pagal patvirtintus pareigybių aprašymus:
· aukštasis universitetinis išsilavinimas;
· ne mažesnė kaip 2 metų darbo patirtis viešųjų pirkimų srityje (skyriaus patarėjo pareigybei);
· ne mažesnė kaip 1 metų darbo patirtis viešųjų pirkimų srityje (vyriausiojo specialisto pareigybei);
· viešųjų pirkimų specialisto pažymėjimas;
· teisė dirbti arba galimybė dirbti su informacija, žymima slaptumo žyma „Riboto naudojimo“;
· [bookmark: _Hlk231389337]teisė dirbti arba galimybė gauti leidimą dirbti su įslaptinta informacija, žymima slaptumo žyma „Slaptai“ (jei tai numatyta pareigybės aprašyme);
· anglų kalbos mokėjimas (jei tai numatyta pareigybės aprašyme).

4.2. Paslaugų teikimo etapai:
I etapas. Poreikio suderinimas. Paslaugų teikėjas suderina su GRA ieškomos pareigybės profilį, papildomus kvalifikacinius reikalavimus, paieškos strategiją ir kanalus. 

II etapas. Kandidatų paieška ir pritraukimas. Paslaugų teikėjas vykdo aktyvią kandidatų paiešką rinkoje, įskaitant pasyvius kandidatus, aktyviai neieškančius darbo, identifikuoja potencialius kandidatus ir vykdo jų pritraukimą dalyvauti konkurse.

III etapas. Pirminis kontaktavimas. Paslaugų teikėjas vykdo pirminį kontaktavimą su potencialiais kandidatais, pristato jiems pareigybės reikalavimus, dalyvavimo konkurse sąlygas ir skatina kandidatus dalyvauti konkurse.

[bookmark: _Hlk232087519]IV etapas. Kandidatų pateikimas. Paslaugų teikėjas pateikia: kandidatų gyvenimo aprašymus, trumpus kandidatų pristatymus ir pirminio kontakto informaciją. Kiekvienai pareigybei turi būti pateikti ne mažiau kaip 3 kandidatai, potencialiai atitinkantys ieškomai pareigybei keliamus reikalavimus. Paslaugų teikėjas užtikrina, kad pateikti kandidatai pateiktų reikalingus dokumentus VSDRIS dalyvauti VVA organizuojamuose konkursuose į atitinkamas GRA pareigybes. Pakartotinai tai pačiai pareigybei pateikti kandidatai, kurie ankstesnių konkursų į tą pačią pareigybę metu jau buvo pateikti GRA ir dalyvavo VVA organizuotame konkurse, nelaikomi naujai pateiktais kandidatais ir nėra įskaičiuojami į minimalų pateikiamų kandidatų skaičių.

4.3. Papildomi reikalavimai. 
Paslaugų teikėjas privalo: 
4.3.1. užtikrinti konfidencialų kandidatų paieškos ir komunikacijos procesą, ir kandidatų duomenų konfidencialumą;
4.3.2. laikytis Lietuvos Respublikos teisės aktų, asmens duomenų apsaugos reikalavimų ir profesinės etikos principų;
4.3.3. nuolat palaikyti ryšį su GRA paskirtais atsakingais asmenimis; 
4.3.4. vengti interesų konflikto, užtikrinti sąžiningos konkurencijos ir konfidencialumo principų laikymąsi bei nedalyvauti veiksmuose, galinčiuose šiuos principus pažeisti.

5. PASLAUGŲ VYKDYMO TVARKA IR TERMINAI
5.1. Paslaugos teikiamos 12 mėnesių nuo Sutarties įsigaliojimo dienos arba iki sutartinių įsipareigojimų įvykdymo.
5.2. Paslaugų teikėjas kandidatų paiešką pradeda ne vėliau kaip per 3 darbo dienas nuo GRA poreikio pateikimo dienos.
5.3. Kandidatų paieška vykdoma nuolat pagal GRA pateikiamus poreikius.
5.4. Pirmieji kandidatai pateikiami ne vėliau kaip per 20 darbo dienų nuo paieškos pradžios, o vėlesni kandidatų pateikimai vykdomi periodiškai pagal vykdomos paieškos rezultatus ir GRA poreikį.

6. KOKYBĖ IR GARANTINIAI ĮSIPAREIGOJIMAI
[bookmark: _Hlk232084749]6.1. Paslaugų teikėjas kandidatui, kuris buvo priimtas į valstybės tarnautojo pareigas, suteikia 5 mėnesių garantinį laikotarpį, skaičiuojamą nuo kandidato priėmimo į šias pareigas dienos. 
6.2. Garantiniai įsipareigojimai taikomi, jeigu kandidatas per garantinį laikotarpį savo iniciatyva atsisako pareigų, tarnybos santykiai nutrūksta dėl kandidato veiksmų ar kompetencijų trūkumų arba paaiškėja, kad kandidatas pateikė neteisingą informaciją apie savo kvalifikaciją, patirtį ar atitiktį pareigybei keliamiems reikalavimams.
6.3. Tokiu atveju Paslaugų teikėjas įsipareigoja neatlygintinai tai pačiai pareigybei vykdyti pakartotinę kandidatų paiešką, pritraukimą bei jų sudalyvavimą VVA konkurse.

7. APMOKĖJIMO SĄLYGOS
7.1. Atsiskaitoma už faktiškai suteiktas paslaugas – už atrankų skaičių.
7.2. Paslaugų teikėjui mokamas fiksuotas mokestis už personalo paieškos vienos atrankos metu pateiktus ne mažiau kaip 3 kvalifikacinius reikalavimus atitinkančius kandidatus, kurie sudalyvauja VVA organizuojamame konkurse į konkrečią pareigybę. 
7.3. Paslaugų teikėjui sėkmės mokestis mokamas tuo atveju, jeigu vienas iš Paslaugų teikėjo pritrauktų kandidatų sėkmingai sudalyvauja VVA organizuojamame konkurse, teisės aktų nustatyta tvarka priimamas į valstybės tarnautojo pareigas GRA ir šiose pareigose nepertraukiamai išdirba ne trumpiau kaip 5 mėnesius. 

8. KARTU SU PASLAUGOMIS PATEIKIAMI DOKUMENTAI
8.1. Paslaugų teikėjas pateikia: kandidatų gyvenimo aprašymus, kandidatų vertinimo santraukas, rekomendacijas (jeigu taikoma), kandidatų paieškos ir pritraukimo ataskaitą, taip pat informaciją apie kandidatus, kurie buvo priimti dalyvauti VVA organizuojamame konkurse. 

9. KITA INFORMACIJA
9.1. Vadovaujantis Lietuvos Respublikos aplinkos ministro 2011-06-28 įsakymu Nr. D-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (aktuali redakcija) 4.4.3 papunkčiu, pirkimas laikomas žaliuoju: perkama tik nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

